CELEX: 62019TN0732
Language: et
Date: 2019-10-25 00:00:00
Title: kohtuasi T-732/19: 25. oktoobril 2019 esitatud hagi – PNB Banka jt versus SRB

27.1.2020   
            
            
               ET
            
            
               Euroopa Liidu Teataja
            
            
               C 27/36
            
         
      25. oktoobril 2019 esitatud hagi – PNB Banka jt versus SRB
      (kohtuasi T-732/19)
      (2020/C 27/45)
      Kohtumenetluse keel: inglise
      
         Pooled
      
      
         Hagejad: PNB Banka AS (Riia, Läti) ja veel 10 hagejat (esindaja: advokaat O. Behrends)
      
         Kostja: Ühtne Kriisilahendusnõukogu (SRB)
      
         Nõuded
      
      Hagejad paluvad Üldkohtul:
      
                  —
               
               
                  tühistada Ühtse Kriisilahendusnõukogu 15. augusti 2019. aasta otsus pank X-i kohta, millest anti avalikult teada pressiteate ja sama kuupäevaga otsuse kokkuvõtte vahendusel;
               
            
                  —
               
               
                  mõista kohtukulud välja hagejalt.
               
            
         Väited ja peamised argumendid
      
      Hagi põhjenduseks esitavad hagejad 14 väidet.
      
                  1.
               
               
                  Esimene väide, et Ühtsel Kriisilahendusnõukogul (SRB) puudus vaidlustatud otsuse vastuvõtmise pädevus.
               
            
                  2.
               
               
                  Teine väide, et vaidlustatud otsus kuulub lubamatute otsuste hulka.
               
            
                  3.
               
               
                  Kolmas väide, et vaidlustatud otsus sisaldab mitut viga seoses Euroopa Keskpanga poolt läbi viidud „maksujõuetuse või tõenäoliselt maksujõuetuks jäämise“ hindamisega.
               
            
                  4.
               
               
                  Neljas väide, et vaidlustatud otsus sisaldab mitut viga, mis on seotud SRB järgnevate otsustega.
               
            
                  5.
               
               
                  Viies väide, et vaidlustatud otsuses on rikutud menetlusnormi, sest see põhineb õigusvastase kohapealse kontrolli läbiviimisel.
               
            
                  6.
               
               
                  Kuues väide, et vaidlustatud otsusega on rikutud proportsionaalsuse põhimõtet.
               
            
                  7.
               
               
                  Seitsmes väide, et vaidlustatud otsus ei ole piisavalt põhjendatud.
               
            
                  8.
               
               
                  Kaheksas väide, et vaidlustatud otsusega on rikutud hagejate õigust olla ära kuulatud.
               
            
                  9.
               
               
                  Üheksas väide, et vaidlustatud otsus põhineb EKP õigusvastasel vastuväitel pank X omandamise kohta.
               
            
                  10.
               
               
                  Kümnes väide, et vaidlustatud otsus rikub võrdse kohtlemise põhimõtet.
               
            
                  11.
               
               
                  Üheteistkümnes väide, et vaidlustatud otsus rikub õiguskindluse põhimõtet ja õiguspärase ootuse põhimõtet.
               
            
                  12.
               
               
                  Kaheteistkümnes väide, et vaidlustatud otsuses ei ole arvesse võetud asjaolu, et hageja olukord on suurel määral tingitud Euroopa Keskpanga väärast käitumisest.
               
            
                  13.
               
               
                  Kolmeteistkümnes väide, et vaidlustatud otsuses on rikutud menetlusnormi, sest see põhineb EKP läbiviidud hindamisel ning EKP ei võtnud sobivaid meetmeid, et kõrvaldada huvide konfliktiga ametnike mõju.
               
            
                  14.
               
               
                  Neljateistkümnes väide, et SRB kuritarvitas võimu.